
ΤΕΧΝΙΚΗ ΠΕΡΙΓΡΑΦΗ

Η παρούσα μελέτη αφορά την προμήθεια και τοποθέτηση παγκακιών σε πλατείες, πάρκα και λοιπούς κοινόχρηστους χώρους των Κοινοτήτων του Δήμου Διρφύων – Μεσσαπίων.

Η αναγκαιότητα της προμήθειας και τοποθέτησης παγκακιών προκύπτει από την ανάγκη αναβάθμισης, λειτουργικής βελτίωσης και αισθητικής αναμόρφωσης των κοινόχρηστων χώρων του Δήμου, οι οποίοι αποτελούν σημεία συνάντησης αναψυχής και ξεκούρασης των κατοίκων και των επισκεπτών. Η τοποθέτηση νέων παγκακιών, καθώς και η ενίσχυση του υφιστάμενου αστικού εξοπλισμού, όπου απαιτείται, θα συμβάλει στην εξυπηρέτηση των αναγκών των πολιτών για ανάπαυση και παραμονή στους δημόσιους χώρους.

Ιδιαίτερη σημασία έχει η εξασφάλιση κατάλληλων θέσεων καθιστικού για ηλικιωμένους, γονείς με παιδιά, άτομα με περιορισμένη κινητικότητα και γενικότερα για όλους τους χρήστες των κοινόχρηστων χώρων. Παράλληλα, η συγκεκριμένη παρέμβαση αποσκοπεί στην καλύτερη αξιοποίηση των πλατειών και των πάρκων, στην ενίσχυση της προσβασιμότητας και της λειτουργικότητάς τους, καθώς και στη δημιουργία ενός πιο φιλικού, ασφαλούς και ευχάριστου περιβάλλοντος για την τοπική κοινωνία. Επιπλέον, μέσω της επιλογής παγκακιών κατάλληλων για υπαίθρια χρήση και με επαρκή αντοχή στις καιρικές συνθήκες και στη συνήθη καταπόνηση, επιδιώκεται η διασφάλιση της μακροχρόνιας λειτουργικότητάς τους και ο περιορισμός των αναγκών συντήρησης και αντικατάστασης.

Κατόπιν των ανωτέρω, η υλοποίηση της παρούσας μελέτης κρίνεται αναγκαία και σκόπιμη, καθώς εξυπηρετεί το δημόσιο συμφέρον, προάγει την ποιότητα ζωής των κατοίκων και συμβάλλει στη συνεχή αναβάθμιση των κοινόχρηστων υποδομών και του δημόσιου χώρου του Δήμου Διρφύων – Μεσσαπίων.

Η δαπάνη προϋπολογίζεται στο ποσόν των 8.091,00€ με Φ.Π.Α. 24%, (χωρίς ΦΠΑ 6.525,00€) και θα βαρύνει τον προϋπολογισμό του Δήμου Διρφύων - Μεσσαπίων με ΑΛΕ.030.3110902.001 «Προμήθεια παγκακιών για πλατείες και πάρκα» με σχετική πίστωση του οικονομικού έτους 2026. 

	ΣΥΝΤΑΧΘΗΚΕ
	Ψαχνά, 21/10/2026

                 ΘΕΩΡΗΘΗΚΕ

	 
	Η Υπάλληλος 

της Τεχνικής Υπηρεσίας

Βασιλική Κούκα 

ΠΕ-ΜΗΧΑΝΙΚΟΣ ΧΩΡΟΤΑΞΙΑΣ, ΠΟΛΕΟΔΟΜΙΑΣ ΚΑΙ ΠΕΡΙΦΡΕΙΑΚΗΣ ΑΝΑΠΤΥΞΗΣ
	Ο Αν. Προϊστάμενος Τμ. Μελετών 
Τεχν Υπηρεσίας
Ντελέκος Ιωάννης 

ΤΕ ΗΛΕΚΤΡΟΛΟΓΩΝ ΜΗΧΑΝΙΚΩΝ


ΤΕΧΝΙΚΕΣ ΠΡΟΔΙΑΓΡΑΦΕΣ

Τα τεχνικά χαρακτηριστικά των παγκακιών θα πρέπει να πληρούν τις παρακάτω προδιαγραφές:
     Ξυλεία – Γενικά.
Το είδος της χρησιμοποιούμενης ξυλείας θα φέρει την πρότυπη (ΕΛΟΤ) ή επίσημη ονομασία. Ξυλεία που χρωματίζεται για να απομιμηθεί άλλο είδος θα φέρει την σωστή ονομασία της και όχι της απομίμησης. Σφραγίδες ένδειξης προέλευσης στα φύλλα καπλαμά ή στις σανίδες, επιτρέπονται μόνο στα αφανή τμήματα των ειδών.
Τεχνητή Ξυλεία (μελαμίνη) Τα χρησιμοποιούμενα φύλλα τεχνητής ξυλείας θα καλύπτουν τις απαιτήσεις σε περιεκτικότητα φορμαλδεΰδης του Ευρωπαϊκού Προτύπου, ΕΝ 120. 
Αντικολλητή τεχνητή ξυλεία  για εσωτερικά ράφια  (μελαμίνη). Οι στρώσεις της κόλλας θα είναι ισοπαχείς και θα εξασφαλίζουν πλήρη και στερεά συγκόλληση του τελικού προϊόντος. Το πάχος και η ποιότητα καθορίζονται ανάλογα με την χρήση του ως φέρον ή μη στοιχείο του επίπλου.
Υλικά επικαλύψεων 

Οι επιφάνειες θα παρουσιάζουν καλή πρόσφυση και δεν θα δημιουργούν φυσαλίδες. Θα έχουν άριστη αντοχή στο φως. Η επιλογή των κατάλληλων, κατά περίπτωση, υλικών θα γίνεται σύμφωνα με τις καταπονήσεις κατά την χρήση και τις απαιτήσεις αντοχών σε φθορά.
Α)Η βάση θα είναι σιδερένια και βαμμένη μαύρη
Β)Η πλάτη και το κάθισμα θα είναι από ξύλο βαμμένο με μυκητοκτόνιο και χρώμα.
Προετοιμασία επιφάνειας  - Εφαρμογή υλικού

Η εφαρμογή του υλικού γίνεται σύμφωνα με τις οδηγίες του κατασκευαστή του ώστε να επιτυγχάνονται οι απαιτούμενες μηχανικές, χημικές κλπ. αντοχές.
Ιδιότητες: Άριστη εμφάνιση και ομοιοχρωμία. Πολύ καλές χημικές και μηχανικές ιδιότητες και αντοχή στο φως. Ακαυστότητα (υψηλή θερμοκρασία ανάφλεξης και καθυστέρηση μετάδοσης φλόγας). Ανθεκτικό σε μακροχρόνια χρήση συνήθων απορρυπαντικών. 
Τεχνικά Χαρακτηριστικά: 
Επιφάνειες εργασίας, εκτεθειμένες επιφάνειες. Αντοχή σε: Νερό (ISO 4211): 24 ώρες Λίπη: 24 ώρες + Χαρακιές : Χαρακιά 8Ν Αιθυλική Αλκοόλη : 3Ν Καφές : 6 ώρες Θερμότης (ξηρή) : 85 C

Ακετόνες : 2 min 

                                                    ΠΡΟΫΠΟΛΟΓΙΣΜΟΣ
	Α/Α
	Περιγραφή
	Μον.
	Ποσότητα
	Τιμή μονάδας
	Δαπάνη (ΕΥΡΩ)

	
	
	
	
	
	Μερική Δαπάνη

	1
	Παγκάκι με δύο παράλληλες μεταλλικές βάσης με αντηρίδα με δύο ξύλινους δοκούς για πλάτη 12 πόντων και δύο για κάθισμα 15 πόντων
	ΤΜΧ
	45
	145,00
	6.525,00

	ΓΕΝΙΚΟ ΣΥΝΟΛΟ
	6.525,00

	ΦΠΑ (24%)
	       1.566,00

	ΣΥΝΟΛΙΚΗ ΔΑΠΑΝΗ
	8.091,00


· Η εν λόγω προμήθεια αφορά και στην τοποθέτηση των ειδών όπως αυτά παρατίθενται στο παράρτημα.

ΣΥΓΓΡΑΦΗ ΥΠΟΧΡΕΩΣΕΩΝ

ΑΡΘΡΟ 1ο :  Αντικείμενο Προμήθειας

Η παρούσα μελέτη αφορά την προμήθεια και τοποθέτηση παγκακιών σε πλατείες, πάρκα και λοιπούς κοινόχρηστους χώρους των Κοινοτήτων του Δήμου Διρφύων – Μεσσαπίων.

Η αναγκαιότητα της προμήθειας και τοποθέτησης παγκακιών προκύπτει από την ανάγκη αναβάθμισης, λειτουργικής βελτίωσης και αισθητικής αναμόρφωσης των κοινόχρηστων χώρων του Δήμου, οι οποίοι αποτελούν σημεία συνάντησης αναψυχής και ξεκούρασης των κατοίκων και των επισκεπτών. Η τοποθέτηση νέων παγκακιών, καθώς και η ενίσχυση του υφιστάμενου αστικού εξοπλισμού, όπου απαιτείται, θα συμβάλει στην εξυπηρέτηση των αναγκών των πολιτών για ανάπαυση και παραμονή στους δημόσιους χώρους.

ΑΡΘΡΟ 2ο : Ισχύουσες διατάξεις

Η ανάθεση της υπηρεσίας  θα γίνει σύμφωνα με τις διατάξεις:

· Του Ν. 4412/2016 (ΦΕΚ 147/08-08-2016) «Δημόσιες Συμβάσεις Έργων, Προμηθειών και Υπηρεσιών», όπως τροποποιήθηκε με τον Ν.4782/2021 και με τις έως σήμερα τροποποιήσεις.

· Τις διατάξεις του ν. 5321/26 (ΦΕΚ 114/20.07.2026 τεύχος Α') με τις διατάξεις του οποίου, μεταξύ άλλων, τροποποιείται ο Κώδικας Τοπικής Αυτοδιοίκησης (ν.5314/2026).

· Του Ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών και διοικητικών και αυτοδιοικητικών οργάνων στο διαδίκτυο –Πρόγραμμα Διαύγεια- και άλλες διατάξεις».

· Της εγκυκλίου 11 (Αρ. πρωτ. 27754/28/6/2010) του Υπ. Εσωτερικών «Αποδοχή της αρ. 204/2010 γνωμοδότησης του Δ΄ Τμήματος του Ν.Σ.Κ.- Δαπάνες δημοσιεύσεων διαγωνισμών Δημοσίων Συμβάσεων  ΟΤΑ Α’ βαθμ.»

· Του Ν. 4250/2014 (ΦΕΚ 74/Α/26.3.2014)«Διοικητικές Απλουστεύσεις ... και λοιπές ρυθμίσεις».

· Του Ν.4605/2019

· Του άρθρου 27 του Ν.5056/2023 (ΦΕΚ 163Α/06-10-2023) «Αναμόρφωση του συστήματος διακυβέρνησης Ο.Τ.Α. α’ και β’ βαθμού, Κατάργηση Νομικών Προσώπων Δημοσίου Δικαίου Δήμων, Παρακολούθηση Επιδόσεων Τοπικής Αυτοδιοίκησης, Οικονομική και Διοικητική Διαχείριση Ο.Τ.Α., Ευζωία των Ζώων Συντροφιάς, Κατασκευή και Αναβάθμιση Λειτουργούντων Χερσαίων Συνοριακών Σταθμών και λοιπές διατάξεις του Υπουργείου Εσωτερικών»

· Τις  ανάγκες  των Δομών του  Δήμου  που  επιβάλλουν  την  προμήθεια/ υπηρεσία. 

ΑΡΘΡΟ 3ο : Ύπαρξη Πιστώσεων

Η δαπάνη προϋπολογίζεται στο ποσόν των 8.091,00€ με Φ.Π.Α. 24%, (χωρίς ΦΠΑ 6.525,00€), και θα βαρύνει την σχετική πίστωση του οικονομικού έτους 2026, και θα βαρύνει τον προϋπολογισμό του Δήμου Διρφύων - Μεσσαπίων με ΑΛΕ.030.3110902.001 «Προμήθεια παγκακιών για πλατείες και πάρκα»  
ΑΡΘΡΟ 4ο : Συμβατικά στοιχεία
Τα συμβατικά στοιχεία κατά σειρά ισχύος είναι:

α. Το τιμολόγιο μελέτης.

β. Η συγγραφή υποχρεώσεων. 

γ. Τεχνική περιγραφή – μελέτη.

Άρθρο 5ο : Χρόνος εκτέλεσης του έργου
Η ανωτέρω προμήθεια/ υπηρεσία  να παραδοθεί/ εκτελεστεί μέχρι 31/12/2026. 
Άρθρο 6ο : Υποχρεώσεις του εντολοδόχου
Είναι υποχρεωμένος να παραδώσει τα προμηθευόμενα είδη και να τα τοποθετήσει,  κατόπιν συνεννόησης με τις αρμόδιες υπηρεσίες του Δήμου Διρφύων Μεσσαπίων, και να εξασφαλίσει την ασφαλή μεταφορά τους.

Άρθρο 7ο :  Όροι Υποβολής Προσφορών

Οι ενδιαφερόμενοι μπορούν να υποβάλλουν προσφορά για το σύνολο των ειδών και όχι τμηματικά.

Δεκτές γίνονται μόνο ενσφράγιστες προσφορές. Σε αντίθετη περίπτωση απορρίπτεται η οικονομική προσφορά. Ο Φάκελος της προσφοράς θα πρωτοκολλείται. 
Κριτήριο ανάθεσης θα είναι η πλέον συμφέρουσα από οικονομική άποψη προσφορά βάσει τιμής, η οποία θα είναι σύμφωνη με τους όρους της μελέτης των υπηρεσιών του Δήμου και θα αφορά στο σύνολο των ζητούμενων ειδών του προϋπολογισμού της μελέτης. Η ανάθεση θα διενεργηθεί με το άρθρο 50 του Ν.4782/2021, ύστερα από την υποβολή προσφορών όπως ορίζεται στην παρ.3 του άρθρου 120 του Ν.4412/2016.    

Συνημμένα, με την οικονομική προσφορά πρέπει να κατατεθούν και τα κάτωθι δικαιολογητικά:

· Απόσπασμα ποινικού μητρώου (η υποχρέωση αυτή αφορά σε περιπτώσεις εταιρειών Ε.Π.Ε., Ο.Ε. και Ε.Ε. τους διαχειριστές, ενώ σε περιπτώσεις εταιρειών Α.Ε. τον Διευθύνοντα Σύμβουλο και όλα τα μέλη του Διοικητικού Συμβουλίου, για την ατομική επιχείρηση το φυσικό πρόσωπο).
· Πρόσφατη εκτύπωση μέσω TAXISNET ενεργούς δραστηριότητας επιτηδεύματος. 
· Φορολογική ενημερότητα για κάθε νόμιμη χρήση εκτός είσπραξης.
· Ασφαλιστική ενημερότητα ΙΚΑ/ ΕΦΚΑ για συμμετοχή σε διαγωνισμό.
· Εφόσον πρόκειται για νομικό πρόσωπο, αποδεικτικά έγγραφα νομιμοποίησης του νομικού προσώπου (πρόσφατη βεβαίωση ΓΕΜΗ και καταστατικό). 
· Υπεύθυνη δήλωση από κάθε ενδιαφερόμενο ότι έχει λάβει γνώση και αποδέχεται τους όρους της συνημμένης μελέτης.
Άρθρο 8ο :Ανωτέρα βία
Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της αυτής. Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.

 Άρθρο 9ο :  Αναθεώρηση τιμών 

Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά  παραμένουν σταθερές και αμετάβλητες.  

Άρθρο 10ο :  Τρόπος πληρωμής
Για την πραγματοποίηση της παραπάνω προμήθειας, η αμοιβή του εντολοδόχου καθορίζεται σε 7.812,00€, συμπεριλαμβανομένου του ΦΠΑ 24%, για το διάστημα ισχύος της εντολής. Η καταβολή του ως άνω ποσού θα γίνεται ύστερα από έκδοση σχετικού τιμολογίου όπως προβλέπεται από την οδηγία Ε.Ε. 2014/55ΕΕ άρθρο 148-154 του Ν.4601/2019 περί ηλεκτρονικής τιμολόγησης Ν.4872/2022 άρθρο 158-160 και ΚΥΑ 46901/2024 και του Ν.4412/2016 άρθρο 53 παρ 2. μετά την παράδοση των συσκευών, και μετά την έκδοση χρηματικών ενταλμάτων πληρωμής από το λογιστήριο του Δήμου Διρφύων Μεσσαπίων.

Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και βάρη. Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθόλη την διάρκεια ισχύος της εντολής.

Άρθρο 12ο :  Φόροι, τέλη, κρατήσεις
Ο εντολοδόχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν.

Άρθρο 13ο :  Επίλυση διαφορών
Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

	ΣΥΝΤΑΧΘΗΚΕ
	Ψαχνά, 21/10/2026

                 ΘΕΩΡΗΘΗΚΕ

	 
	Η Υπάλληλος 

της Τεχνικής Υπηρεσίας

Βασιλική Κούκα 

ΠΕ-ΜΗΧΑΝΙΚΟΣ ΧΩΡΟΤΑΞΙΑΣ, ΠΟΛΕΟΔΟΜΙΑΣ ΚΑΙ ΠΕΡΙΦΡΕΙΑΚΗΣ ΑΝΑΠΤΥΞΗΣ
	Ο Αν. Προϊστάμενος Τμ. Μελετών 

Τεχν Υπηρεσίας
Ντελέκος Ιωάννης 

ΤΕ ΗΛΕΚΤΡΟΛΟΓΩΝ ΜΗΧΑΝΙΚΩΝ


ΚΑΤΑΣΤΑΣΗ ΤΟΠΟΘΕΤΗΣΗΣ ΠΑΓΚΑΚΙΩΝ
	ΚΟΙΝΟΤΗΤΑ
	ΠΛΗΘΟΣ 

	ΑΓ. ΑΘΑΝΑΣΙΟΣ
	1

	ΑΜΦΙΘΕΑ
	1

	ΑΤΤΑΛΗ
	1

	ΒΟΥΝΟΙ
	1

	ΘΕΟΛΟΓΟΣ
	1

	ΚΑΘΕΝΟΙ
	2

	ΚΑΣΤΕΛΛΑ
	2

	ΛΟΥΤΣΑ
	1

	ΜΑΚΡΥΚΑΠΑ
	2

	ΜΙΣΤΡΟΣ
	2

	ΝΕΡΟΤΡΙΒΙΑ
	2

	ΠΑΛΙΟΥΡΑΣ
	1

	ΠΙΣΣΩΝΑΣ
	2

	ΠΟΛΙΤΙΚΑ
	3

	ΠΟΥΡΝΟΣ
	1

	ΣΤΕΝΗ
	4

	ΣΤΡΟΠΩΝΕΣ
	2

	ΤΡΙΑΔΑ
	1

	ΨΑΧΝΑ
	15

	ΣΥΝΟΛΟ
	45

